UTEN HENGERFESTE: Politiet stoppet denne bilen i Rosenkrantzgata i Drammen fredag ettermiddag. Sjåføren hadde ikke hengerfeste og fester dermed hengeren inne i bagasjerommet med stropper. Det skulle koste han dyrt. Foto: JOAKIM FJELDLI DRM24

Bandt fast hengeren i bagasjerommet

Bilen hadde ikke hengerfeste, men hengeren skulle sjåføren ha med. Det endte med politianmeldelse.

Oppdatert 29. desember 2017

Artikkelen er over to år gammel

Politiet i Sør-Øst politidistrikt stoppet sjåføren i Rosenkrantzgata i Drammen fredag ettermiddag.

Det var Drammen Live 24 som først omtalte saken.

Bilen hadde ikke hengerfeste, men hengeren skulle sjåføren ha med seg. Det skulle komme til å koste han dyrt.

Med nesten hele draget på tilhengeren ble mannen stoppet av politiet.

Kreativt

Operasjonsleder i Sør-Øst politidistrikt Olav Myrvold sier det var en kreativ måte å feste hengeren på, selv om det ikke er helt etter boka.

Husker du? Mistet lappen etter dette.

– Vi fikk melding av andre veifarende om en bil som hadde festet tilhengeren inne i bagasjerommet på en stasjonsvogn, Noe som viste seg å stemme. Dette er jo ikke måten å gjøre det på, og ikke å anbefale, sier Myrvold til VG.

Sjåføren hadde åpnet bagasjeluken og klart å festet hengeren med jekketaljer og stropper.

Her blir det rakett-klart: Slik blir været nyttårsaften

Aldri sett lignende

Operasjonslederen forteller at sjåføren foreløpig fikk beholde førerkortet sitt, men at sjåføren vil få tilsendt et forelegg i posten.

– Sjåføren har fått kjøreforbud, og forholdet ble anmeldt, forteller Myrvold.

Glatte veier: Bilbergingsbil måtte berge bilbergingsbil

Leder for kjøretøyteknisk i Buskerud for Statens vegvesen, Vidar Stoltz sier dette ikke er et vanlig syn.

– Vi har aldri vært borte i noe lignende før, og jeg registrerer også fra politiet at heller ikke de har vært borte i sånne kreative løsninger før.

Publisert: 29.12.17 kl. 17:43 Oppdatert: 29.12.17 kl. 20:12

Les også